**Nettverk Begynneropplæring – Tidlig innsats**

**Detteer et etterutdanningskurs som retter seg mot lærere som underviser de yngste elevene. Det er også ønskelig at skoleledere og PPT deltar. Kursrekka** består av fagsamlinger, mellomarbeid og erfaringsdeling. Nettverkene vil bli ledet av Matematikksenteret og Skrivesenteret.

**Etter gjennomført etterutdanning skal lærerne:**

* Ha forståelse for hva som kjennetegner meningsfylt begynneropplæring i skriving og regning
* Ha forståelse for grunnleggende prinsipper for å legge til rette for alle elevers læring, slik at alle elever får mulighet til å lære å lese, skrive og regne
* Kunne legge til rette for tilpasset opplæring, motivasjon og mestring
* Kunne utvikle god begynneropplæring i samsvar med LK20

Fagsamlinger (09.00–15.00)

**På fagsamlingene vil deltakerne møte f**orskningsbasert kunnskap om hva som kjennetegner meningsfylt begynneropplæring, med et spesielt fokus på skrive- og matematikkopplæring. **Samlingene vil bestå av formidling, arbeid med artikler, diskusjoner og andre praktiske aktiviteter.**

Samling 1:

* Forventinger til nettverksarbeidet, både fra deltakerne og Skrive- og Matematikksenteret
* Ny læreplan (LK20)
* Utforskende undervisning – lek og læring i matematikk
* Bygge på elevenes tenkning
* Bokstavlæring og lekende tilnærming til skriftspråket

Samling 2:

* Erfaringsdeling
* Meningsfylt skriveopplæring
* Ulike tilnærminger til skriving og lesing

Samling 3:

* Erfaringsdeling
* Motivasjon og utforskende matematiske samtaler
* Problemløsing og ulike representasjoner

Samling 4:

* Erfaringsdeling
* Å bygge stillas rundt elevenes skriving
* Litteratur som utgangspunkt for lesing og skriving

Samling 5:

* Erfaringsdeling
* Begrepsforståelse, tallforståelse og planlegging
* Vurderingsverktøy

Samling 6

* Erfaringsdeling
* Erfaringer fra FUS-prosjektet (Funksjonell skriving de første skoleårene)
* Mestringsnivåbeskrivelser og vurdering av elevtekster
* Veien videre

Plan for innhold på samlingene kan bli revidert i løpet av kursrekka. De som har deltatt på minst fem fagsamlinger vil få utdelt et kursbevis.